
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 224 

22 Φεβρουάριου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση στην Υπουργό Εθνικής Παιδείας και 
Θρησκευμάτων της αρμοδιότητας καθορισμού 
του ωραρίου εργασίας ορισμένων κατηγοριών 


εργαζομένων στο Πανεπιστήμιο Αιγαίου. 1 

Έγκριση υπερωριακής απασχόλησης υπαλλήλου στο 
Υπουργείου Εξωτερικών. 2 


Καθορισμός του αριθμού των μαθητών που θα ει- 
σαχθούν στα Ανώτατα Στρατιωτικά Εκπαιδευτικά 
Ιδρύματα (ΑΣΕΙ) και στις Ανώτερες Στρατιωτικές 
Σχολές Υπαξιωματικών (ΑΣΣΥ) κατά το ακαδημα¬ 


ϊκό έτος 2007-2008. 3 

Μεταβίβαση αρμοδιότητας ανάθεσης και εκτέλεσης 
ενεργειών Τεχνικής Βοήθειας στην Ειδική Γραμ¬ 
ματεία για την Ανταγωνιστικότητα. 4 

Συμπλήρωση του π.δ. 130/1999 «Ιδρυση Καρδιοθωρα- 
κοχειρουργικής Κλινικής του Τμήματος Ιατρικής 
του Πανεπιστημίου Πατρών και Καθορισμός του 

Εσωτερικού της Κανονισμού» (Α' 131). 5 

Συγκρότηση του Ειδικού Δικαστηρίου Εκδικάσεως 
Αγωγών Κακοδικίας και Επίλυσης διαφορών του 
άρθρου 88 παρ. 2 του Συντάγματος για το έτος 

2007. 6 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Φρυδάκη Γεωργία του Στέ¬ 
φανου. 7 

Καθιέρωση υπερωριακής με αμοιβή εργασίας υπαλ¬ 
λήλων της Δ/νσης Κτηνιατρικής για αντιμετώπι¬ 
ση εκτάκτων αναγκών του έτους 2007. 8 

Χορήγηση άδειας ασκήσεως επαγγέλματος Κοινω¬ 
νικού Λειτουργού στη Μάλφα Χριστίνα του Σπύρ. 
κάτοικο Πατρών. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Π4/ΓΠ 149315/ 
2006 απόφαση του Υπουργού Υγείας και Κοινω¬ 
νικής Αλληλεγγύης. 10 


ΑΠΟΦΑΣΕΙ Σ 

Αριθμ. ΔΙΑΔΠ/ Γ2γ/1296 (1) 

Μεταβίβαση στην Υπουργό Εθνικής Παιδείας και θρη¬ 
σκευμάτων της αρμοδιότητας καθορισμού του ωρα¬ 
ρίου εργασίας ορισμένων κατηγοριών εργαζομένων 
στο Πανεπιστήμιο Αιγαίου. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του ν. 1157/1981 
«Περί κυρώσεως της από 29 Δεκεμβρίου 1980 Πράξεως 
Νομοθετικού Περιεχομένου του Προέδρου της Δημο¬ 
κρατίας «Περί καθιερώσεως πενθημέρου εβδομάδος 
εργασίας των δημοσίων εν γένει υπηρεσιών και ρυθμί- 
σεως συναφών θεμάτων και τροποποιήσεως διατάξεων 
ταύτης» (ΦΕΚ 126/Α;). 

2. Τις διατάξεις της παραγράφου 1 και 2 του άρθρου 
23 του ν. 1735/1987 (ΦΕΚ 95Α') «Προσλήψεις στο δημόσιο 
τομέα, Κοινωνικός Έλεγχος κ.λ.π.». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις της παρ. 1 του άρθρου 24 του ν.3200/ 
2003 (ΦΕΚ 281Α) «Τροποποιήσεις του ν. 1388/198, «Ίδρυση 
Ε.Κ.Δ.Δ.», ίδρυση Ε.Σ. Τοπικής Αυτοδιοίκησης και άλλες 
διατάξεις». 

5. Το υπ’ αριθμ. 2952/Β1/11.1.2007 έγγραφο του Υπουρ¬ 
γείου Εθνικής Παιδείας και Θρησκευμάτων, με το οποίο 
ζητείται καθιέρωση ωραρίου εργασίας συγκεκριμένων 
κλάδων του προσωπικού (μονίμου και με σχέση ΙΔΑΧ) 
του Πανεπιστημίου Αιγαίου κατά τα Σάββατα, Κυρια¬ 
κές και ημέρες αργίας και κατά τις νυχτερινές ώρες 
προκειμένου να εξασφαλισθεί η φύλαξη των κτιριακών 
εγκαταστάσεων και η μετακίνηση και συμμετοχή των 
Πρυτανικών Αρχών σε εκπαιδευτικές δραστηριότητες. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Μεταβιβάζουμε στην Υπουργό Εθνικής Παιδείας και 
Θρησκευμάτων την αρμοδιότητα να καθορίσει με από¬ 
φαση της τις ώρες εργασία των παρακάτω κλάδων του 
μόνιμου και με σύμβαση εργασίας Ιδιωτικού δικαίου αο¬ 
ρίστου χρόνου προσωπικού του Πανεπιστημίου Αιγαίου 
κατά τα Σάββατα, τις Κυριακές, τις ημέρες Αργίας και 
τις νυχτερινές ώρες: 

- Κλάδων ΠΕ, ΤΕ Μηχανικών και ΔΕ Τεχνικών (για 
υπαλλήλους διαφόρων ειδικοτήτων). 

- Κλάδου ΠΕ Πληροφορικής, ΤΕ Πληροφορικής και 
ΔΕ Προσωπικού Η/Υ (για υπαλλήλους διαφόρων ειδι¬ 
κοτήτων). 

- Κλάδου ΔΕ Οδηγών 

- Κλάδου ΥΕ Φυλάκων και ΥΕ Φυλάκων - Νυχτοφυ¬ 
λάκων. 

2. Το ανωτέρω προσωπικό του Πανεπιστημίου Αιγαίου 
θα απασχολείται μέσα στα χρονικά όρια που προβλέ¬ 
πουν οι ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

-♦- 

Αριθμ. 3154 (2) 

Έγκριση υπερωριακής απασχόλησης υπαλλήλου στο 
Υπουργείου Εξωτερικών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'). 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δια¬ 
τηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών», όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 


8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/ 0022/5.2.2004 κοινή υπουργική 
απόφαση. 

13. Την υπ’ αριθμ. 0.4450/15.12.2006 απόφαση του 
Υπουργού Απασχόλησης και Κοινωνικής Προστασίας 
«Καθορισμός ανωτάτων ορίων υπερωριακής απασχό¬ 
λησης των εργαζομένων στις βιομηχανικές, βιοτεχνικές 
επιχειρήσεις, εκμεταλλεύσεις και εργασίες Α' ημερολο¬ 
γιακού εξαμήνου 2007». 

14. Την υπ’ αριθμ. 33/30.5.1997 ΠΥΣ «Τροποποίηση και 
αναμόρφωση της υπ’ αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997» (ΦΕΚ 109/ 
Α/30.5.1997). 

15. Το υπ’ αριθμ. ΣΤ4/Φ.084/ΑΣ 8851/1.2.2007 έγγραφο 
του Υπουργείου Εξωτερικών. 

16. Την από 6.2.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στους ΚΑΕ 0511 και 0512 του Φορέα 09-110 στον προϋ¬ 
πολογισμό του Υπουργείου Εξωτερικών, ποσόν 4.800,00 
€, αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για έναν (1) 
υπάλληλο (σερβιτόρο) με σύμβαση ορισμένου χρόνου 
στο Διπλωματικό Γραφείο της Υπουργού Εξωτερικών 
μέχρι 50 ώρες τον μήνα, πλέον των νομίμων ορίων/ 
υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευσή της στην Εφημερίδα της Κυβερνήσεως και 
μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2007 

Ο Γ ενικός Γ ραμματέας 
ΔΗΜΗΤΡΙΟΣ ΚΟΝΤΟΣ 

-♦- 

Αριθμ. Φ.337.1/27/68195/Σ.1242 (3) 

Καθορισμός του αριθμού των μαθητών που θα εισα- 
χθούν στα Ανώτατα Στρατιωτικά Εκπαιδευτικά Ιδρύ¬ 
ματα (ΑΣΕΙ) και στις Ανώτερες Στρατιωτικές Σχο¬ 
λές Υπαξιωματικών (ΑΣΣΥ) κατά το ακαδημαϊκό έτος 
2007-2008. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΔΗΜΟΣΙΑΣ ΤΑΞΕΩΣ 

Έχοντας υπόψη: 

α. Το ν. 1351/1983, άρθρα 1 και 4 (ΦΕΚ Α' 56) «Περί εισα¬ 
γωγής Σπουδαστών στην Τριτοβάθμια Εκπαίδευση». 

β. Το ν.δ. 582/1970 (ΦΕΚ Α' 136) «Περί εισαγωγής 
στις Στρατιωτικές Σχολές μαθητών καθ' υπέρβαση» 
όπως αυτό τροποποιήθηκε και συμπληρώθηκε με το 
ν.1297/1982 (ΦΕΚ Α' 128). 

γ. Το ν. 1294/1982 (ΦΕΚ Α' 122), με τον οποίο τροπο¬ 
ποιήθηκε ο ν. 3298/1955 (ΦΕΚ Α' 179) «Περί Στρατιωτικής 
Σχολής Ευελπίδων». 

δ. Το ν. 3257/2004, άρθρο 3 παρ. 15. (ΦΕΚ Α' 143) «Ρυθ¬ 
μίσεις θεμάτων προσωπικού των Ενόπλων Δυνάμεων 
και άλλες διατάξεις». 

ε. Τους Οργανισμούς ΣΣΕ, ΣΝΔ, ΣΙ, ΣΣΑΣ, ΣΑΝ, ΣΜΥ, 
ΣΜΥΝ, ΣΤΥΑ, και ΣΥΔ. 

στ. Το ν. 2913/2001 άρθρο 6 παρ. 1, 2 (ΦΕΚ 102/Α'). 
ζ. Το ν. 2362/1995, άρθρο 22 παράγρ. 3 εδάφιο α' (ΦΕΚ 
247Α'/27.11.1995). 

η. Το ν. 1481/1984, άρθρο 31 παράγρ. 1 «Οργανισμός 
Υπουργείου Δημόσιας Τάξης» (ΦΕΚ 152Α') όπως αντικα- 
ταστάθηκε με το ν. 2018/1992, άρθρο 1 (ΦΕΚ Α' 33). 

θ. Τις διατάξεις του άρθρου 90 του «Κώδικα Νομοθε¬ 
σίας, για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

ι. Το ν. 2552/1997, άρθρο 12 (ΦΕΚ Α' 266/24.12.1997). 
ια. Το ν. 2525/1997, άρθρο 2 παρ. 1 και 7 (ΦΕΚ 188 τ. Α'). 
ιβ. Το ν. 2738/1999, άρθρο 20 παρ. 20 (ΦΕΚ 180, τ. Α'). 
ιγ. Το άρθρο 31 του ν. 3320/2005 (ΦΕΚ 48, τ. Α') 
ιδ. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού 
Οικονομικών «Καθορισμός Αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432 Β'/14.10.2005), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (ΦΕΚ 204 Β'). 

ιε. Το π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ Α' 57), όπως τροπο¬ 
ποιήθηκε με την υπ’ αριθμ. 5733/ΔΙΟΕ 179/9.2.2006 όμοια 
(Β' 204/13.2.2006). 

ιστ. Τις σχετικές εισηγήσεις των Κλάδων των Ενόπλων 
Δυνάμεων και της ΕΛ.ΑΣ. 
ιζ. Γνωμάτευση ΣΑΑΣΕ υπ’ αριθμ. 1 της 9.11.2006. 
ιη. Το γεγονός ότι από τις διατάξεις της παρούσης, 
προκαλείται δαπάνη σε βάρος του Κρατικού Προϋπο¬ 
λογισμού, ύψους 5.189.200 € περίπου κατά το οικονομι¬ 
κό έτος 2007, 9.002.400 € περίπου κατά το οικονομικό 
έτος 2008, 13.862.200 € περίπου κατά το οικονομικό 
έτος 2009,16.251.100 € περίπου κατά το οικονομικό έτος 
2010,29.729.200 € περίπου κατά το οικονομικό έτος 2011, 
23.852.100 € περίπου κατά το οικονομικό έτος 2012. Η 
εν λόγω δαπάνη θα καλυφθεί για μεν το οικονομικό 
έτος 2007 από τις πιστώσεις που έχουν εγγράφει στον 
Προϋπολογισμό του ΥΠΕΘΑ {Ειδ. Φορείς 11-200, (ΚΑΕ 
ομάδας 0400 και ΚΑΕ 1211,1231,1411,1421, 0821,1423,1424, 
1431,1699,0869,0875,0200,1500,0831) 

Ε.Φ:11-300 (ΚΑΕ: 0421, 0424, 0414, 0433, 0439, 0411, 0412, 
0482, 0711,1411,1421,1423,1511,1512, 0831) 

Ε.Φ:11-410 (ΚΑΕ ομάδας 0400,1411,1511,1325,1421,1423) και 
στον προϋπολογισμό του Υπουργείου Δημ. Τάξεως (Ε.Φ 
43-100 «ΕΛ-ΑΣ»), για δε τα επόμενα οικονομικά έτη από 
τις πιστώσεις που θα εγγράφονται προς το σκοπό αυτό 
στους ανωτέρω προϋπολογισμούς, αποφασίζουμε: 

Άρθρο 1 

1. Ο αριθμός των μαθητών που θα εισαχθούν στα 
Ανώτατα Στρατιωτικά Εκπαιδευτικά Ιδρύματα (ΑΣΕΙ) 
κατά το ακαδημαϊκό έτος 2007-2008, καθορίζεται όπως 
παρακάτω: 


Α/Α 

ΣΧΟΛΕΣ -ΤΜΗΜΑΤΑ 

ΑΡΙΘΜΟΣ 

ΕΙΣΑΚΤΕΩΝ 

α 

ΣΤΡ/ΚΗ ΣΧΟΛΗ ΕΥΕΛΠΙΔΩΝ (ΣΣΕ) 



(1) ΟΠΛΑ 

180 


(2) ΣΩΜΑΤΑ 

35 

β 

ΣΧ. ΝΑΥΤΙΚΩΝ ΔΟΚΙΜΩΝ (ΣΝΔ) 



(1) ΜΑΧΙΜΟΙ 

30 


(2) ΜΗΧΑΝΙΚΟΙ 

15 

Υ 

ΣΧΟΛΗ ΙΚΑΡΩΝ (ΣΙ) 



(1) ΙΠΤΑΜΕΝΟΙ 

90 


(2) ΜΗΧΑΝΙΚΟΙ 

40 

δ 

ΣΤΡ/ΚΗ ΣΧΟΛΗ ΑΞ/ΚΩΝ ΣΩΜΑΤΩΝ (ΣΣΑΣ) 



(1) ΙΑΤΡΙΚΟ 

55 


(2) ΟΔΟΝΤΙΑΤΡΙΚΟ 

11 


(3) ΦΑΡΜΑΚΕΥΤΙΚΟ 

08 


(4) ΚΤΗΝΙΑΤΡΙΚΟ 

11 


(5) ΤΜΗΜΑ ΨΥΧΟΛΟΓΩΝ 

12 


(6) ΣΤΡΑΤΟΛΟΓΙΚΟ 

14 


(7) ΟΙΚΟΝΟΜΙΚΟ 

40 

ε. 

ΣΧΟΛΗ ΑΞΙΩΜΑΤΙΚΩΝ 



ΝΟΣΗΛΕΥΤΙΚΗΣ (ΣΑΝ) 

40 


2. Στον οριζόμενο αριθμό εισακτέων των Σχολών της 
παραγράφου 1 του παρόντος άρθρου περιέχονται και 
οι εξής ειδικές κατηγορίες με τα αντίστοιχα ποσοστά: 

α. Των ν.δ. 582/1970 και ν. 1297/1982 σε ποσοστό 35% 
του αριθμού των εισακτέων της Γ ενικής Σειράς συνο¬ 
λικά, σε ενιαία σειρά επιτυχίας. 

Στις κατηγορίες αυτές δεν περιλαμβάνονται οι περι¬ 
πτώσεις γ), δ) και ε) του άρθρου 1 του ν.δ. 582/1970,οι 
οποίες έχουν κριθεί ως αντισυνταγματικές από τη νο¬ 
μολογία των διοικητικών δικαστηρίων. 

β. Του ν. 1294/1982 σε ποσοστό 20% του αριθμού των 
εισακτέων της Γ ενικής Σειράς και μόνο για τη Στρατι¬ 
ωτική Σχολή Ευελπίδων (ΣΣΕ). 

γ. Του ν. 2552/1997 σε ποσοστό 3% του αριθμού των 
εισακτέων της Γ ενικής Σειράς. 

3. Κενές θέσεις της ειδικής κατηγορίας της υποπαρα- 
γράφου 2α του παρόντος άρθρου καλύπτονται από τη 
Γ ενική Σειρά επιτυχίας. Κενές θέσεις της υποπαραγρά- 
φου 2β του παρόντος καλύπτονται ως εξής: 

α. 65% από τη Γ ενική σειρά εισακτέων 

β. 35% από τις ειδικές κατηγορίες των ν.δ. 582/1970 
και ν. 1297/82 

4. Κενές θέσεις της ειδικής κατηγορίας της υποπαρα- 
γράφου 2γ του παρόντος άρθρου σε κάθε περίπτωση 
δεν μεταφέρονται και δεν καλύπτονται από υποψηφίους 
οποιοσδήποτε άλλης σειράς ή κατηγορίας. 

Άρθρο 2 

1. Ο αριθμός μαθητών που θα εισαχθούν στις Ανώτερες 
Στρατιωτικές Σχολές Υπαξιωματικών (ΑΣΣΥ) κατά το ακα¬ 
δημαϊκό έτος 2005-2006 καθορίζεται όπως παρακάτω: 


Α/Α 

ΣΧΟΛΕΣ ΤΜΗΜΑΤΑ 

ΑΡΙΘΜΟΣ 

ΕΙΣΑΚΤΕΩΝ 

α. 

ΣΧ. ΜΟΝ. ΥΠΑΞ/ΚΩΝ Σ Ξ (ΣΜΥ) 



(1) ΟΠΛΑ 

190 


(2) ΣΩΜΑΤΑ 

65 

β· 

ΣΧ. ΜΟΝ. ΥΠΑΞ/ΚΩΝ ΝΑΥΤΙΚΟΥ (ΣΜΥΝ) 



(1) ΕΙΔΙΚΟΤΗΤΕΣ Α' ΟΜΑΔΟΣ 

45 


(2) ΕΙΔΙΚΟΤΗΤΕΣ Β' ΟΜΑΔΟΣ 

35 


(3) ΕΙΔΙΚΟΤΗΤΕΣ Γ' ΟΜΑΔΟΣ 

20 

Υ· 

ΣΧ. ΤΕΧΝ. ΥΠΑΞ/ΚΩΝ ΑΕΡΟΠΟΡΙΑΣ (ΣΤΥΑ) 

215 

δ. 

ΣΧΟΛΗ ΥΠΑΞΙΩΜΑΤΙΚΩΝ ΔΙΟΙΚΗΤΙΚΩΝ (ΣΥΔ) 50 


2. Στον οριζόμενο αριθμό εισακτέων των Σχολών της 
παραγράφου 1 του παρόντος άρθρου περιέχονται και οι 
εξής ειδικές κατηγορίες με αντίστοιχα ποσοστά: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. Των ν.δ. 582/1970 και ν. 1297/1982 σε ποσοστό 35% 
του αριθμού των εισακτέων της Γενικής σειράς συνο¬ 
λικά, σε ενιαία σειρά επιτυχίας. 

Στις κατηγορίες αυτές δεν περιλαμβάνονται οι πε¬ 
ριπτώσεις γ), δ) και ε) του άρθρου 1 του ν.δ. 582/1970, 
οι οποίες έχουν κριθεί ως αντισυνταγματικές από τη 
νομολογία των διοικητικών δικαστηρίων. 

β. Του ν. 1513/1985 (ΕΠΥ) σε ποσοστό 20% του αριθμού 
των εισακτέων της Γ ενικής Σειράς. 

γ. Του ν. 2552/1997 σε ποσοστό 3% του αριθμού των 
εισακτέων της Γ ενικής Σειράς 

3. Κενές θέσεις της ειδικής κατηγορίας της υποπαρα- 
γράφου 2α του παρόντος άρθρου καλύπτονται από τη 
Γ ενική Σειρά επιτυχίας. Κενές θέσεις της υποπαραγράφου 
2β του παρόντος άρθρου καλύπτονται από τη Γ ενική Σειρά 
επιτυχίας. Ενδεχόμενες κενές θέσεις της ειδικής κατηγορί¬ 
ας της υποπαραγράφου 2γ του παρόντος άρθρου σε κάθε 
περίπτωση δεν μεταφέρονται και δεν καλύπτονται από 
υποψήφιους οποιοσδήποτε άλλης σειράς ή κατηγορίας. 

Άρθρο 3 

1. Ο αριθμός εισακτέων του άρθρου 1 παρ.1 θα καλυ¬ 
φθεί κατά το 90% από όσους διαγωνιστούν το έτος 
2007 στα μαθήματα της Γ' Τάξης του Ενιαίου Λυκείου 
που εξετάζονται σε εθνικό επίπεδο. Ο αριθμός των εισα¬ 
κτέων του άρθρου 2 παρ. 1 θα καλυφθεί κατά 90% από 
όσους διαγωνιστούν το έτος 2007 στα μαθήματα της Γ' 
Τάξης του Ενιαίου Λυκείου που εξετάζονται σε εθνικό 
επίπεδο και από κατόχους πτυχίου Β' Κύκλου Σπουδών 
ημερησίων ΤΕΕ του άρθρου 31 του ν. 3320/2005. Ο αριθ¬ 
μός των εισακτέων, που αντιστοιχεί στους κατόχους 
πτυχίων Β' Κύκλου Σπουδών ημερησίου ΤΕΕ ορίζεται σε 
ποσοστό 8% υπολογιζόμενο επί των θέσεων που αντι¬ 
στοιχούν στη Γ ενική Σειρά και στις Ειδικές Κατηγορίες 
των ν. 582/1970 και ν. 1297/1982. 

2. Το υπόλοιπο 10% του αριθμού των εισακτέων των 
άρθρων 1 παρ.1 και 2 παρ. 1, θα καλυφθεί από όσους διαγω¬ 
νίστηκαν στα μαθήματα της Γ' Τάξης του Ενιαίου Λυκείου, 
που εξετάζονται σε εθνικό επίπεδο, τα προηγούμενα έτη. 

Άρθρο 4 

Κατά τον υπολογισμό των ποσοστών των παραγρά¬ 
φων 1, 2, 3 και 4 του άρθρου 1 και των παραγράφων 
1, 2 και 3 του άρθρου 2 καθώς και του άρθρου 3 της 
παρούσης, τα κλασματικά υπόλοιπα από 0,5 και άνω, 
στρογγυλοποιούνται προς τα άνω στην επόμενη μο¬ 
νάδα, ενώ τα κλασματικά υπόλοιπα από 0,49 και κάτω 
στρογγυλοποιούνται προς τα κάτω, στην προηγούμενη 
μονάδα ή στο μηδέν. Ο παραπάνω τρόπος υπολογισμού 
δεν εφαρμόζεται εάν προκύπτει υπέρβαση ή μείωση του 
συνολικού αριθμού εισακτέων. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα, 13 Φεβρουάριου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣ ΔΟΥΚΑΣ ΕΥΑΓ.-ΒΑΣ. I. ΜΕΪΜΑΡΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΩΝ ΔΗΜΟΣΙΑΣ ΤΑΞΗΣ 

ΜΑΡΙΕΤΤΑ ΓΙΑΝΝΑΚΟΥ ΒΥΡΩΝ ΠΟΛΥΔΩΡΑΣ 


Αριθμ. 1422/304Δ/Φ.73 (4) 

Μεταβίβαση αρμοδιότητας ανάθεσης και εκτέλεσης 
ενεργειών Τεχνικής Βοήθειας στην Ειδική Γραμμα- 
τεία για την Ανταγωνιστικότητα. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'). 

2. Το π.δ. 381/1989 (ΦΕΚ 168Α/16.6.1989) «Οργανισμός 
του Υπουργείου Βιομηχανίας, Ενέργειας και Τεχνολο¬ 
γίας», όπως τροποποιήθηκε και συμπληρώθηκε με το 
π.δ. 191/1996 (ΦΕΚ 154Α/10.7.1996). 

3. Το π.δ. 27/1.2.1996 (ΦΕΚ 19Α/1.2.1996) «Συγχώνευση 
των Υπουργείων Τουρισμού, Βιομηχανίας Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης». 

4. Το π.δ. 122/ΦΕΚ Α' 85/17.3.2004 «Ανασύσταση του 
Υπουργείου Τουρισμού». 

5. Την υπ’ αριθμ. Δ13/Φ5.27/18038 κοινή υπουργική 
απόφαση περί «Σύστασης Ειδικής Γραμματείας για την 
Ανταγωνιστικότητα και Σύστασης Ειδικής Υπηρεσίας 
Διαχείρισης του Επιχειρησιακού Προγράμματος ΑΝΤΑ¬ 
ΓΩΝΙΣΤΙΚΟΤΗΤΑ» (ΦΕΚ Β' 1502/8.12.2000) των Υπουργών 
Εσωτερικών, Δημόσιας Διοίκησης και Αποκέντρωσης, 
Εθνικής Οικονομίας, Οικονομικών και Ανάπτυξης όπως 
τροποποιήθηκε από τις υπ’ αριθμ. 4927/29.3.2002 (ΦΕΚ 
Β' 444/10.4.2002) και Δ13/Φ5.27/22018/1.12.2003 (ΦΕΚ 
1814Β/5.12.20 03) αποφάσεις και ισχύει. 

6. Την υπ’ αριθμ. 262/18.3.2004 (ΦΕΚ 80/Γ/24.3.2004) 
κοινή απόφαση του Πρωθυπουργού και του Υπουργού 
Ανάπτυξης «Διορισμός Ειδικού Γραμματέα στο Υπουρ¬ 
γείο Ανάπτυξης». 

7. Την υπ’ αριθμ. 4609/989Δ/Φ.3/26.5.2004 απόφα¬ 
ση «Μεταβίβαση στον Ειδικό Γραμματέα της «Ειδικής 
Γραμματείας για την Ανταγωνιστικότητα», τον Προϊ¬ 
στάμενο της Ειδικής Υπηρεσίας Διαχείρισης (ΕΥΔ) του 
Επιχειρησιακού Προγράμματος «Ανταγωνιστικότητα» 
και τους Προϊσταμένους των Μονάδων της ΕΥΔ του 
δικαιώματος να υπογράφουν «Με εντολή Υπουργού» 
(ΦΕΚ 859Β/11.6.2004), όπως τροποποιήθηκε με την υπ’ 
αριθμ. 103/26.1.2005 (ΦΕΚ 114Β/31.1.2005) απόφαση. 

8. Την υπ’ αριθμ. Ο (2001)550/14.3.2001 απόφαση της 
Επιτροπής της Ευρωπαϊκής Ένωσης για την έγκριση 
του Επιχειρησιακού Προγράμματος «Ανταγωνιστικότη¬ 
τα», όπως τροποποιήθηκε από τις υπ’ αριθμ.: α) Ε(2004) 
5484/21.12.2004 και β) Ε(2005) 5832/20.12.2005 αποφάσεις 
της Επιτροπής της ΕΕ. 

9. Το ν. 2860/2000 (ΦΕΚ 251 Α/14.11.00) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» ως ισχύει. 

10. Το π.δ. 4/2002 (ΦΕΚ 3Α/14.1.02) «Εκτέλεση ενεργει¬ 
ών Τεχνικής Βοήθειας - Στήριξης και διαχείρισης των 
αντίστοιχων πόρων». 

11. Τον Οδηγό διαδικασιών και επιλέξιμων ενεργειών 
Τεχνικής Βοήθειας Στήριξης Κοινοτικού Πλαισίου Στή¬ 
ριξης 2000 - 2006. 

12. Το ν. 3279/205Α/1.11.2004 «Σύσταση Εθνικού Συμβου¬ 
λίου Ανταγωνιστικότητας και Ανάπτυξης και ρύθμιση 
λοιπών θεμάτων του Υπουργείου Ανάπτυξης». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

13. Την υπ’ αριθμ. 1466/ΕΥΣ 105/17.1.2002 απόφαση του 
Υφυπουργού Εθν. Οικονομίας περί καθορισμού των 
στοιχείων που περιλαμβάνονται στο ετήσιο πρόγραμ¬ 
μα ενεργειών τεχνικής βοήθειας - στήριξης, τη δια¬ 
δικασία υποβολής και έγκρισής του καθώς και κάθε 
αναγκαία λεπτομέρεια σύμφωνα με το άρθρο 12 παρ 3 
του ν.2860/2000. 

14. Το γεγονός ότι από τις διατάξεις αυτής της από¬ 
φασης προκαλείται δαπάνη, η οποία θα καλύπτεται από 
το Πρόγραμμα Δημοσίων Επενδύσεων, αποφασίζουμε: 

Μεταβιβάζουμε, σύμφωνα με τα οριζόμενα στο Π.Δ 
4/2002, την αρμοδιότητα ανάθεσης και εκτέλεσης ενερ¬ 
γειών Τεχνικής Βοήθειας - Στήριξης χρηματοδοτούμε¬ 
νων από αμιγώς εθνικούς πόρους του Προγράμματος 
Δημοσίων Επενδύσεων καθώς και της διαχείρισης των 
αντίστοιχων πόρων στην Ειδική Γραμματεία για την 
Ανταγωνιστικότητα. 

Η Ειδική Γραμματεία για την Ανταγωνιστικότητα 
υλοποιεί τις ενέργειες αυτές στο πλαίσιο του ετήσιου 
προγράμματος Τεχνικής Βοήθειας που καταρτίζεται και 
εκτελείται από την ΕΥΔ ΕΠΑΝ σύμφωνα με τη διαδικα¬ 
σία του άρθρου 12 παρ. 3 του ν. 2860/2000, όπως αυτό 
εγκρίνεται κάθε φορά από τον Υπουργό Οικονομίας 
και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθμ. 17993/Β1 (5) 

Συμπλήρωση του π.δ. 130/1999 «Ιδρυση Καρδιοθωρακο- 
χειρουργικής Κλινικής του Τμήματος Ιατρικής του 
Πανεπιστημίου Πατρών και Καθορισμός του Εσωτε¬ 
ρικού της Κανονισμού» (Α' 131). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7, παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87), όπως η παράγραφος αυτή τροποποιήθηκε 
με το άρθρο 48. παρ. 2 του ν. 1404/1983 «Δομή και λει¬ 
τουργία των Ανώτατων Τεχνολογικών Ιδρυμάτων» (Α' 
173) και το πρώτο εδάφιο αυτής αντικαταστάθηκε με 
την περ. γ' της αρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

β) Του άρθρου 4, παρ. 1, εδ. γ' του ν. 2083/1992 «Εκσυγ¬ 
χρονισμός της Ανώτατης Εκπαίδευσης» (Α' 159). 

γ) Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

3. Την υπ’ αριθμ. 37930/ΔΙΟΕ 1264/14.10.2005 απόφα¬ 
ση του Πρωθυπουργού και του Υπουργού Οικονομίας 


και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
τροποποιήθηκε με την υπ’ αριθμ. 5733/ΔΙΟΕ179/9.2.2006 
(Β' 204) όμοια απόφαση και ισχύει. 

4. Τη σύμφωνη γνώμη της Γενικής Συνέλευσης του 
Τμήματος Ιατρικής του Πανεπιστημίου Πατρών (συνε¬ 
δριάσεις 480/20.3.2006 και 457/24.1.2005). 

5. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του προϋπολογισμού του Πανεπιστημίου Πατρών 
(ν.π.δ.δ. επιχορηγούμενου από τον κρατικό προϋπολο¬ 
γισμό), αποφασίζουμε: 

Στο άρθρο 1 του π.δ. 130/1999 «Ιδρυση καρδιοθωρα- 
κοχειρουργικής κλινικής στο Τμήμα Ιατρικής του Πανε¬ 
πιστημίου Πατρών και καθορισμός του εσωτερικού της 
κανονισμού» (Α' 131) προστίθεται παράγραφος 2 με το 
ακόλουθο περιεχόμενο, της υφισταμένης παραγράφου 2 
οριζόμενης ως 3: «2. Η κλινική περιλαμβάνει τις ακόλου¬ 
θες Μονάδες και Υπομονάδες: α. Μονάδα Καρδιοθωρα- 
κοχειρουργικής Εντατικής θεραπείας, με αντικείμενο ερ¬ 
γασιών: ί) την άμεση μετεγχειρητική νοσηλεία, φροντίδα 
και ανάνηψη των χειρουργηθέντων ασθενών στο θώρακα 
και την καρδιά, ϋ) την παρακολούθηση ζωτικών λειτουρ¬ 
γιών του οργανισμού και την αποκατάσταση ομοιόστα¬ 
σης και φυσιολογικής λειτουργίας οργάνων μετά την 
εξωσωματική κυκλοφορία σε ασθενείς με επέμβασης 
ανοικτής καρδιάς, ίϋ) την υποστήριξη ανεπαρκούντων 
ζωτικών λειτουργιών του οργανισμού με μηχανικά και 
φαρμακευτικά μέσα και ίν) τη θεραπευτική αντιμετώπιση 
ασθενών που υπέστησαν σοβαρή καρδιαγγειακή ή ανα¬ 
πνευστική επιπλοκή κατά την απώτερη φάση μετά από 
καρδιοθωρακοχειρουργική επέμβαση. 

β) Μονάδα Εξωσωματικής Κυκλοφορίας και Μηχανικής- 
Χειρουργικής Υποστήριξης Καρδίας, με αντικείμενο ερ¬ 
γασιών: ί) την οργάνωση, βελτιστοποίηση και εξασφάλι¬ 
ση ιδανικών συνθηκών εξωσωματικής κυκλοφορίας κατά 
τις επεμβάσεις ανοικτής καρδίας, στο χειρουργείο, Ν) την 
αιμοδυναμική υποστήριξη ανεπαρκούσης καρδίας, με 
ειδικές μηχανικές αντλίες υποβοηθήσεως της καρδιακής 
λειτουργίας και μι) την εκπαίδευση και μετεκπαίδευση 
Τεχνικών-Χειριστών Εξωσωματικής Κυκλοφορίας. 

γ) Μονάδα Πειραματικής Χειρουργικής, με αντικείμενο 
εργασιών: ί) την οργάνωση και εκπόνηση πειραματικών 
ερευνητικών εργασιών, μετά από έγκριση από τα αρμό¬ 
δια όργανα, σε μικρά και μεγάλα ζώα, στα πλαίσια του 
αντικειμένου της Καρδιοθωρακικής Χειρουργικής και ϋ) 
και την εξασφάλιση άριστων συνθηκών διαχείρισης πει¬ 
ραματόζωων, σύμφωνα με τους νόμους του κράτους και 
τις κατευθυντήριες γραμμές της Ευρωπαϊκής Ένωσης. 

δ) Υπομονάδες: ί) Καρδιακής Χειρουργικής Ενηλίκων, ϋ) 
Χειρουργικής Θωρακικής Αορτής, ίϋ) Χειρουργικής Συγγενών 
Καρδιοπαθειών, ίν) Χειρουργικής Πνευμόνων-Αναπνευστικής 
Ανεπάρκειας ν) Οισοφαγικής Χειρουργικής και νί) Ενδοσκο- 
πικής-Τηλεσκοπικής Θωρακοχειρουργικής και ίαεθΓ.». 

3. Η Κλινική εντάσσεται στον Τομέα Χειρουργικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 11582 (6) 

Συγκρότηση του Ειδικού Δικαστηρίου Εκδικάσεως Αγω¬ 
γών Κακοδικίας και Επίλυσης διαφορών του άρθρου 
88 παρ. 2 του Συντάγματος για το έτος 2007. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Των άρθρων 88 παρ. 2 και 99 του Συντάγματος 

β) Των άρθρων 2 παρ. 1 και 2 του ν. 693/1977 (262 Α') 
όπως αντικαταστάθηκαν από το άρθρο 38 του ν. 2172/ 
1993 (207/Α'). 

γ) Του άρθρου 2 παρ. 1 του ν.3038/2002 «Για την επί¬ 
λυση των διαφορών του άρθρου 88 παρ. 2 του Συντάγ¬ 
ματος και άλλες διατάξεις» (180/Α'). 

2. Το υπ’ αριθμ. 30/2007 πρακτικό συνεδριάσεως της 
Ολομέλειας του Συμβουλίου της Επικράτειας σχετικά με 
την κλήρωση για την ανάδειξη των μελών του Ειδικού 
Δικαστηρίου Εκδικάσεως Αγωγών Κακοδικίας και Επί¬ 
λυσης διαφορών του άρθρου 88 παρ.2 του Συντάγματος 
για το έτος 2007. 

Συγκροτούμε 

Α) Το Ειδικό Δικαστήριο Εκδικάσεως Αγωγών Κακο¬ 
δικίας για το έτος 2007 αποτελούμενο από τα κάτωθι 
μέλη: 

I. Τακτικά: 

1. Γεώργιο Παναγιωτόπουλο, Πρόεδρο του Συμβουλίου 
της Επικράτειας, ως Πρόεδρο. 

2. Μαρία Καραμανώφ, Σύμβουλο της Επικράτειας. 

3. Ειρήνη Αθανασίου, Αρεοπαγίτη. 

4. Ελένη Λυκεσά, Σύμβουλο του Ελεγκτικού Συνε¬ 
δρίου. 

5. α) Παναγιώτη Κορνηλάκη, Καθηγητή της Νομικής 
Σχολής του Αριστοτελείου Πανεπιστημίου Θεσσαλο¬ 
νίκης. 

β) Ιωάννη Καράκωστα, Καθηγητή της Νομικής Σχο¬ 
λής του Εθνικού και Καποδιστριακού Πανεπιστημίου 
Αθηνών. 

6. α) Βασίλειο Χειρδάρη δικηγόρο Αθηνών και 

β) Ευλογέτα Τσιτσιπή-Μισαηλίδη δικηγόρο Αθηνών 
ομοίως, μέλη του Ανώτατου Πειθαρχικού Συμβουλίου 
των Δικηγόρων. 

II. Αναπληρωματικά: 

1. α) Γ εώργιο Σγουρόγλου, Σύμβουλο της Επικράτειας 
και 

β) Αικατερίνη Σακελλαροπούλου, Σύμβουλο της Επι¬ 
κράτειας ομοίως. 

2. α) Γρηγόριο Μάμαλη, Αρεοπαγίτη και 

β) Αιμιλία Λίτινα, Αρεοπαγίτη ομοίως 

3. α) Αντώνιο Νικητάκη, Σύμβουλο του Ελεγκτικού Συ¬ 
νεδρίου και 

β) Ευφροσύνη Κραμποβίτη, Σύμβουλο του Ελεγκτικού 
Συνεδρίου ομοίως 

4. α) Αντώνιο Αντάπαση, Καθηγητή της Νομικής Σχο¬ 
λής του Εθνικού και Καποδιστριακού Πανεπιστημίου 
Αθηνών 

β) Νικόλαο Ιντζεσίλογλου 

γ) Αδάμ Παπαδαμάκη και 

δ) Χαράλαμπο Παπαστάθη, Καθηγητές της Νομικής 
Σχολής του Αριστοτελείου Πανεπιστημίου Θεσσαλο¬ 
νίκης. 

5. α) Κωνσταντίνο-Δημήτριο Τριανταφυλλόπουλο 


β) Παύλο Ιωαννίδη 

γ) Ιωάννη Δρυλλεράκη και 

δ) Παναγιώτη Γαλετσέλλη Δικηγόρους Αθηνών, μέλη 
του Ανώτατου Πειθαρχικού Συμβουλίου των Δικηγό¬ 
ρων. 

Β) Το Ειδικό Δικαστήριο για την επίλυση διαφορών του 
άρθρου 88 παρ. 2 του Συντάγματος αποτελούμενο από 
τα μέλη του Ειδικού Δικαστηρίου Εκδικάσεως Αγωγών 
Κακοδικίας και επιπλέον από τα παρακάτω μέλη: 

Τακτικά: 

1. Παναγιώτη Λαδά, Καθηγητή της Νομικής Σχολής του 
Αριστοτελείου Πανεπιστημίου Θεσσαλονίκης. 

2. Αντώνιο Αργυρό, Δικηγόρο Αθηνών, μέλος του Ανω- 
τάτου Πειθαρχικού Συμβουλίου των Δικηγόρων. 

Αναπληρωματικά: 

1. α) Ουρανία Χατζηνικολάου-Αγγελίδου, Καθηγήτρια 
της Νομικής Σχολής του Αριστοτελείου Πανεπιστημίου 
Θεσσαλονίκης. 

β) Κωνσταντίνο Ρέμελη, Καθηγητή της Νομικής Σχολής 
του Δημοκρίτειου Πανεπιστημίου Θράκης. 

2. α) Αθανάσιο Στεφόπουλο, Δικηγόρο Αθηνών και 

β) Αναστασία Χριστοδουλοπούλου, Δικηγόρο Αθηνών 
ομοίως, μέλη του Ανωτάτου Πειθαρχικού Συμβουλίου 
των Δικηγόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2007 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

(7) 

Χορήγηση άδειας άσκησης επαγγέλματος Κοινωνικού 

Λειτουργού στην Φρυδάκη Γεωργία του Στέφανου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 587/6.2.2007 απόφαση του Νομάρχη 
Αθηνών έχει χορηγηθεί στην Φρυδάκη Γ εωργία του 
Στέφανου άδεια άσκησης επαγγέλματος Κοινωνικού 
Λειτουργού. 

Ο Αντινομάρχης 
ΙΩΑΝΝΗΣ ΣΓΟΥΡΟΣ 

-♦- 

Αριθμ. 755 (8) 

Καθιέρωση υπερωριακής με αμοιβή εργασίας υπαλλή¬ 
λων της Δ/νσης Κτηνιατρικής για αντιμετώπιση εκτά¬ 
κτων αναγκών του έτους 2007. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του άρθρου 18 του ν. 2470/1997 «Ανα¬ 
μόρφωση μισθολογίου προσωπικού της Δημόσιας Δι¬ 
οίκησης και άλλες διατάξεις», που δημοσιεύθηκε στο 
ΦΕΚ 40/Α/21.3.1997. 

2. Τις διατάξεις του άρθρου 15 του ν. 2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
δαπάνες που δημοσιεύθηκε στο ΦΕΚ 57/Α'/18.3.1998». 

3. Τις διατάξεις του άρθρου 10 του ν. 2732/1999 «Διε- 
παγγελματικές οργανώσεις και ρύθμιση θεμάτων αρ¬ 
μοδιότητας του Υπ. Γεωργίας». 

4. Το ν. 2738/9.9.1999, που δημοσιεύθηκε στο υπ’ αριθμ. 
180/Α8/9.9.1999 ΦΕΚ. 

5. Τις ανάγκες της υπηρεσίας για την ορθή και απο¬ 
τελεσματική εφαρμογή των μέτρων για ψευδοπανώλη 
και γρίπη των πτηνών. 

6. Την υπ’ αριθμ. 4828/11.10.2005 απόφαση Δ/νσης Κτη¬ 
νιατρικής Άρτας περί συγκρότησης Τοπικού Κέντρου 
Επείγουσας Ανάγκης για την αντιμετώπιση της νόσου 
και της ψευδοπανώλης των πτηνών. 

7. Το υπ’ αριθμ. πρωτ. 8179/11.2.2006 έγγραφο του 
Υπουργού Δημοσίας Διοίκησης και Αποκέντρωσης, 
με το οποίο εντέλλονται οι υπάλληλοι των Δ/νσεων 
Κτην/κής να εργάζονται πέραν του κανονικού ωραρίου 
και ως τις 10:00 μ.μ., συμπεριλαμβανομένων και των 
μη εργάσιμων ημερών, και ότι θα καλυφθεί με βάση 
τις κείμενες διατάξεις η υπερωριακή απασχόληση των 
υπαλλήλων που θα εργαστούν και πέραν του κανονικού 
ωραρίου τους. 

8. Το υπ’ αριθμ. 30422/11.1.2007 έγγραφο Υ.Α.Α. και Τρο¬ 
φίμων περί κατανομής πίστωσης στα πλαίσια προλη¬ 
πτικής αντιμετώπισης της γρίπης των πτηνών. 

9. Το υπ’ αριθμ. 258441/7.2.2007 έγγραφο Υ.Α.Α. και 
Τροφίμων περί έντασης των μέτρων βιοασφάλειας. 

10. Τις ανάγκες της Υπηρεσίας, αποφασίζουμε: 

Εγκρίνουμε: 

Την καθιέρωση με αμοιβή υπερωριακής εργασίας κατά 
το χρονικό διάστημα που αρχίζει ένα μήνα πριν από 
την δημοσίευση της παρούσης στην Εφημερίδα Κυβερ- 
νήσεως εως 31.12.2007 για 16 υπαλλήλους της Δ/νσης 
Κτηνιατρικής Αρτας και για σύνολο 12500 ωρών εργα¬ 
σίας τις απογευματινές ώρες συμπεριλαμβανομένων 
των μη εργάσιμων ημερών στους υπαλλήλους που θα 
ασχοληθούν στο πλαίσιο αντιμετώπισης της γρίπης 
των πτηνών (περισυλλογή νεκρών πτηνών, ενημέρωση 
κοινού για εφαρμογή των μέτρων βιοασφάλειας, εφαρ¬ 
μογή μέτρων σε περίπτωση υποψίας κλπ.). Η υπερωρι- 
ακή εργασία αρχίζει στις 14:30 μ.μ. μέχρι 22:00 μ.μ. τις 
εργάσιμες ημέρες και από 8:00 π.μ. έως 22:00 μ.μ. τις 
ημέρες αργιών. 

Το σύνολο της δαπάνης που προκαλείται από την 
απόφαση αυτή ανέρχεται στο ποσό των 55000 ευρώ. 

Υπεύθυνος για την παρακολούθηση της υπερωριακής 
εργασίας καθώς και τον καταμερισμό της., ορίζεται ο 
Δ/ντής της Δ/νσης Κτηνιατρικής. 


Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αρτα, 12 Φεβρουάριου 2007 
Ο Νομάρχης 

ΓΕΩΡΓΙΟΣ ΠΑΠΑΒΑΣΙΛΕΙΟΥ 
-♦- 

Ο) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Μάλφα Χριστίνα του Σπύρου 
κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 1128/2007 απόφαση Νομάρχη Αχάΐας 
χορηγείται στην Κοινωνική Λειτουργό Μάλφα Χριστίνα 
του Σπύρου, κάτοικο Πατρών, άδεια ασκήσεως επαγγέλ¬ 
ματος Κοινωνικού Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. Π4/ΓΠ149315/2006 απόφαση του Υπουργού 
Υγείας και Κοιν. Αλληλεγγύης, που δημοσιεύθηκε στο ΦΕΚ 
1944/29.12.2006 τ. Β' και αφορά την «καθιέρωση νυχτερινής 
εργασίας ως και παρόμοιας κατά τις Κυριακές και κατά το 
Νόμο εξαιρέσιμες ημέρες στο προσωπικό των Μονάδων Κοι¬ 
νωνικής Φροντίδας των ΔΥΠΕ», γίνεται η εξής διόρθωση: 
Στη σελίδα 26568 

Στη Γ ΔΥΠΕ Αττικής Κ.Β. «Η ΜΗΤΕΡΑ» 

Από το εσφαλμένο: Εργασία κατά τις Κυριακές και 
κατά το νόμο εξαιρέσιμες ημέρες (αριθμός ατόμων προς 
συμπλήρωση του υποχρεωτικού ωραρίου) 

ΔΕ Υδραυλ.+Ηλεκτρολ. 2 
ΥΕ Καθαριστών 8 

Στο ορθό: Εργασία κατά τις Κυριακές και κατά το νόμο 
εξαιρέσιμες ημέρες (αριθμός ατόμων προς συμπλήρωση 
του υποχρεωτικού ωραρίου) 

ΔΕ Υδραυλ.+Ηλεκτρολ+Τεχνικό 4 
ΥΕ Καθαριστών+Βοηθ. Προσωπ. 12 

(Από το Υπ. Υγείας και Κοινωνικής Αλληλεγγύης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 

Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ; ΗΙίρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν·£ΐ·(ΐΓ - ε-ιπείΙ: ννοί)Γτΐ35ΐ£ΐ@&Τ·αΓ 





























